รัฐบาลไทย-ข่าวทำเนียบรัฐบาล-รมช.ศธ.(กนกวรรณ วิลาวัลย์) หารือแนวทางการทำงานกับ 3 หน่วยงานในกำกับดูแล
วันพฤหัสบดีที่ 25 กรกฎาคม 2562
รมช.ศธ.(กนกวรรณ วิลาวัลย์) หารือแนวทางการทํางานกับ 3 หน่วยงานในกํากับดูแล
นางกนกวรรณ วิลาวัลย์ รัฐมนตรีช่วยว่าการกระทรวงศึกษาธิการ ประชุมรับฟังและหารือแนวทางการทํางานร่วมกับผู้บริหาร 3 หน่วยงาน
นางกนกวรรณ วิลาวัลย์ รัฐมนตรีช่วยว่าการกระทรวงศึกษาธิการ ประชุมรับฟังและหารือแนวทางการทํางานร่วมกับผู้บริหาร 3 หน่วยงาน ซึ่ง รมช.ศธ.รับผิดชอบกํากับดูแล คือ สํานักงาน กศน., สํานักงานคณะกรรมการส่งเสริมการศึกษาเอกชน (สช.) และสํานักงานลูกเสือแห่งชาติ (สลช.) โดยมีนายประเสริฐ บุญเรือง รองปลัดกระทรวงศึกษาธิการ ปฏิบัติหน้าที่เลขาธิการสํานักงานลูกเสือแห่งชาติ (สลช.), นายศรีชัย พรประชาธรรม เลขาธิการสํานักงานส่งเสริมการศึกษานอกระบบและการศึกษาตามอัธยาศัย (กศน.), นายชลํา อรรถธรรม เลขาธิการคณะกรรมการส่งเสริมการศึกษาเอกชน (สช.) รวมทั้งผู้บริหารระดับสูงจากหน่วยงานดังกล่าวเข้าร่วมประชุม เมื่อวันจันทร์ที่ 22 กรกฎาคม 2562 ณ ห้องประชุมจันทรเกษม
สํานักงานส่งเสริมการศึกษานอกระบบ และการศึกษาตามอัธยาศัย (กศน.)
นายศรีชัย พรประชาธรรม เลขาธิการ กศน. กล่าวว่า สํานักงาน กศน. มีภารกิจสําคัญ คือ การส่งเสริม สนับสนุน และประสานงานการจัดการศึกษา กศน. ภาคีเครือข่าย การใช้ประโยชน์จากเครือข่าย ICT ด้วยสถานีโทรทัศน์–วิทยุเพื่อการศึกษา (ETV) วิทยุชุมชน และแหล่งการเรียนรู้อื่น มีบุคลากรทั่วประเทศรวมทั้งสิ้น 18,335 คน ได้รับงบประมาณในปี 2562 จํานวน 12,397,731,700 บาท
มีผลการดําเนินงานโครงการสําคัญ ได้แก่
- โครงการแก้ไขปัญหาประชากรวัยเรียนนอกระบบการศึกษา ซึ่ง สํานักงาน กศน. ได้แก้ไขปัญหาโดยใช้วิธี “เคาะประตูบ้าน รุกถึงที่ ลุยถึงถิ่น” ซึ่งจากการสํารวจพบว่า มีเป้าหมายที่ต้องนําเข้าสู่ระบบการศึกษา 510,768 คน ได้ดําเนินการนํากลับเข้าสู่การศึกษาแล้ว 93,333 คน รวมถึงได้ช่วยเหลือ แนะแนว เพื่อให้เด็กเหล่านี้สามารถเรียนจนจบการศึกษาขั้นพื้นฐาน
- โครงการพัฒนาครู กศน. ต้นแบบการสอนภาษาอังกฤษเพื่อการสื่อสาร ได้อบรมทักษะการเรียนรู้ภาษาอังกฤษเพื่อการสื่อสารให้กับครู กศน. และบุคลากร จํานวน 100 คน โดยใช้หลักสูตรและวิทยากรของวิทยาลัยการจัดการ มหาวิทยาลัยมหิดล ทําให้ครู กศน.และบุคลากรมีความรู้ ความเข้าใจ และทักษะการสอนภาษาอังกฤษเพื่อการสื่อสาร และนําไปประยุกต์ใช้ในการจัดการเรียนการสอน
- โครงการสร้างเครือข่ายดิจิทัลชุมชนระดับตําบล/โครงการศูนย์ฝึกอาชีพชุมชน เพื่อให้ผู้เรียนมีช่องทางในการค้าขาย โดยต่อยอดจากโครงการศูนย์ฝึกอาชีพชุมชน เพื่อเป็นศูนย์ฝึกอาชีพชุมชนที่ทําให้มีรายได้ เช่น สิ่งทอ จักสาน รวมทั้งของที่ระลึกจากท้องถิ่น
- โครงการสร้างเครือข่ายดิจิทัลชุมชนระดับตําบล ปัจจุบันขยายผลลงสู่ประชาชนประมาณ 2 แสนกว่าคน โดยใช้เครือข่ายของอินเทอร์เน็ตประชารัฐ และอินเทอร์เน็ตของ กศน.ตําบล ให้บริการแก่ประชาชนในพื้นที่
- โครงการสนับสนุนค่าใช้จ่ายการจัดการศึกษาตั้งแต่ระดับอนุบาลจนจบการศึกษาขั้นพื้นฐาน ได้จัดการศึกษาขั้นพื้นฐานให้กับกลุ่มเป้าหมาย จํานวน 1,081,580 คน แบ่งเป็น ปฐมวัย 29 คน ประถมศึกษา 79,197 คน ม.ต้น 419,150 คน ม.ปลาย 574,299 คน และระดับ ปวช. 8,905คน
- โครงการบริหารจัดการศึกษาในจังหวัดชายแดนภาคใต้ ดําเนินการจัดการศึกษาและกิจกรรมการเรียนรู้ให้กับกลุ่มเป้าหมาย จํานวน 13,658 คน ภายใต้โครงการจัดการศึกษาตลอดชีวิตในสถาบันศึกษาปอเนาะ จํานวน 9,833 คน
-โครงการฝึกอาชีพจังหวัดชายแดนภาคใต้ ตามแนวทางโรงเรียนพระดาบสจํานวน 160 คน โครงการน้อมนําปรัชญาของเศรษฐกิจพอเพียงสู่ประชาชนจังหวัดชายแดนภาคใต้ จํานวน 1,045 คน โครงการลูกเสือ กศน.ชายแดนภาคใต้ จํานวน 2,620 คน
สํานักงานคณะกรรมการส่งเสริมการศึกษาเอกชน (สช.)
นายชลํา อรรถธรรม เลขาธิการ กช. กล่าวว่า สช. มีภารกิจสําคัญ คือ “การจัดการศึกษาเอกชนของประเทศ การดําเนินงานเกี่ยวกับกองทุน การจัดสรรเงินอุดหนุนการศึกษาเอกชน” มีบุคลากรรวมทั้งสิ้น 1,163 คน ได้รับงบประมาณประจําปี 2562 จํานวน 34,857.7687 ล้านบาท เพื่อใช้ดําเนินงานโครงการสําคัญ ได้แก่
เงินอุดหนุนการศึกษาเอกชน
– เงินอุดหนุนค่าใช้จ่ายในการจัดการศึกษาขั้นพื้นฐาน (อ.1 – ป.6 จํานวน 3,541 โรงเรียน นักเรียน จํานวน 2,063,168 คน)
– เงินอุดหนุนค่าอาหารกลางวัน (อ.1 – ป.6 จํานวน 466,979 คน)
– เงินอุดหนุนค่าอาหารเสริม (อ.1 – ป.6 จํานวน 1,590,010 คน)
– เงินอุดหนุนสําหรับนักเรียนพิการ (จํานวน 4,065 คน)
– เงินอุดหนุนค่าก่อสร้างและปรับปรุงอาคารเรียนการกุศล (จํานวน 9 โรงเรียน)
– เงินอุดหนุนโรงเรียนเอกชนกรณีพิเศษ (โรงเรียนวชิราวุธวิทยาลัย, โรงเรียนวังไกลกังวล 1,500,000 บาท/ปี)
พัฒนาคุณภาพการศึกษาเพื่อความมั่นคงในจังหวัดชายแดนใต้
– การพัฒนาหลักสูตร (หลักสูตรสําหรับโรงเรียนสอนศาสนาอิสลามควบคู่วิชาสามัญ, หลักสูตรแกนกลางของสถาบันศึกษาปอเนาะ, หลักสูตรอิสลามศึกษาฟัรฎูอีนประจํามัสยิด)
– พัฒนาและเพิ่มประสิทธิภาพการใช้ภาษาไทย (พัฒนาประสิทธิภาพการใช้ภาษาไทย นักเรียนชั้น ป.1-3 สอบผ่านถึงร้อยละ 99.55 (จํานวน 44,439 คน)
– การบริหารงบประมาณของโรงเรียนเอกชน (สร้างวัฒนธรรมความโปร่งใส, มีระบบตรวจสอบประจําทุกเดือน, เรียกเงินคืนจากการเบิกผิดพลาด จํานวน 115.73 ล้านบาท)
– เงินอุดหนุนพัฒนาการศึกษา (เงินอุดหนุนศูนย์การศึกษาอิสลามประจํามัสยิด (ตาดีกา) จํานวน 2,111 ศูนย์, เงินอุดหนุนสถาบันศึกษาปอเนาะ จํานวน 382 แห่ง, เงินอุดหนุนโรงเรียนเอกชนสอนศาสนาอิสลามควบคู่วิชาสามัญสําหรับครูผู้สอนศาสนา 166 แห่ง, เงินอุดหนุนโรงเรียนเอกชนสอนศาสนาอิสลามที่สอนศาสนาอย่างเดียว 21 แห่ง)
ยกระดับคุณภาพการศึกษาในโรงเรียนเอกชนประเภทสามัญศึกษา
– พัฒนาการจัดประสบการณ์การเรียนการสอนปฐมวัย (จํานวน 3,227 โรงเรียน นักเรียนจํานวน 566,181 คน)
– STEM Education (โรงเรียนเครือข่ายสะเต็มศึกษาสมทบ สช. จํานวน 330 โรงเรียน)
– พัฒนาคุณภาพครูโรงเรียนเอกชน โดยเครือข่ายในส่วนภูมิภาค (จํานวน 33,998 คน)
– ส่งเสริมการประกันคุณภาพ (จํานวน 7,267 โรงเรียน)
– พัฒนาคุณธรรมจริยธรรมและวินัย (ลูกเสือ) (ใช้กิจกรรมลูกเสือปลูกฝังวินัยและคุณธรรม, พัฒนาบุคลากรทางการลูกเสือ 8 รุ่น จํานวน 800 คน, ปรับปรุงงานธุรการลูกเสือระดับโรงเรียน)
– โรงเรียนเอกชนต้นแบบ EEC (พัฒนาโรงเรียนสัตหีบให้เป็นโรงเรียนเอกชนต้นแบบในพื้นที่ EEC, พัฒนาหลักสูตรต้นแบบและคู่มือ, พัฒนาระบบ Career Path)
- ส่งเสริมการสอนวิชาชีพในโรงเรียนเอกชนนอกระบบ จํานวน 3,937แห่ง นักเรียน 653,809 คน
- พัฒนาระบบการบริหารจัดการของสํานักงาน (ปรับปรุงกฎหมาย, พัฒนาระบบศูนย์กลางบูรณาการข้อมูล (Big data), ลดขั้นตอนการให้บริการ)
สํานักงานลูกเสือแห่งชาติ (สลช.)
นางสาวศกลวรรณ เปลี่ยนขํา ผู้อํานวยการส่วนพัฒนาลูกเสือและบุคลากรทางการลูกเสือ นําเสนอภารกิจที่สําคัญของ สลช. คือ “พัฒนาลูกเสือทั้งทางกาย สติปัญญา จิตใจ และศีลธรรม ให้เป็นพลเมืองดี มีความรับผิดชอบ ช่วยสร้างสรรค์สังคม เพื่อความสงบสุข และความมั่นคงของประเทศชาติ”
โดยในปีงบประมาณนี้ ได้ดําเนินงานที่สําคัญ ได้แก่
- งานชุมนุมลูกเสือวิสามัญแห่งชาติ วันคล้ายวันสถาปนาคณะลูกเสือแห่งชาติ
- งานเฉลิมพระเกียรติเนื่องในโอกาสมหามงคลพระราชพิธีบรมราชาภิเษก
- การปรับปรุงหลักสูตรผู้กํากับลูกเสือ
- การปรับโครงสร้างและอัตรากําลัง และยกระดับบุคลากรของ สลช. โดยเน้นสร้างขวัญและกําลังใจบุคลากรเป็นอันดับแรก
นางกนกวรรณ วิลาวัลย์ กล่าวว่า การรับฟังและหารือครั้งแรกร่วมกับ 3 หน่วยงาน เป็นการรับฟังข้อเสนอต่าง ๆ ทั้งในเรื่องของงบประมาณ ปัญหาอุปสรรคในการทํางาน ปัญหาด้านบุคลากรของหน่วยงานซึ่ง รมว.ศธ. (นายณัฎฐพล ทีปสุวรรณ) มอบหมายงานให้ดูแลและรับผิดชอบ ถือว่าเป็นประโยชน์อย่างยิ่ง
โดยเฉพาะประเด็นสําคัญ ยังมีบุคลากรครูอัตราจ้างและบุคลากรทางการศึกษาที่ทํางานมาหลายสิบปี แต่ยังไม่ได้รับการบรรจุ จะเร่งหาแนวทางผลักดันให้ได้เข้ารับราชการให้มากที่สุด
อย่างไรก็ตาม การที่จะดําเนินการในเรื่องใด ๆ ต้องให้มีการแถลงนโยบายรัฐบาลต่อรัฐสภาให้เรียบร้อยก่อน หลังจากนั้นจะสรุปข้อมูลทั้งหมดเสนอให้ รมว.ศธ.รับทราบ พร้อมทั้งขับเคลื่อนการทํางานให้เกิดขึ้นอย่างจริงจังต่อไป
อานนท์ วิชานนท์, อิชยา กัปปา / สรุป
บัลลังก์ โรหิตเสถียร / เรียบเรียง
ธนภัทร จันทร์ห้างหว้า / ถ่ายภาพ